cyanic-selkie/wikianc huggingface dataset:
Տարտու-մոսկովյան նշանագիտության դպրոց
Հիմնական գաղափարներ
Սակայն դպրոցի գաղափարները աստիճանաբար հեռացել են այս ազդեցություններից և ձևավորել ինքնուրույն ուղղություն նշանագիտության մեջ։ Այս դպրոցի գիտնականները ոչ միայն գրականագետներ և լեզվաբաններ էին, այլև մաթեմատիկոսներ, պատմաբաններ, մարդաբաններ և այլն։ Նրանք նշանագիտական վերլուծության էին ենթարկում ամենատարբեր երևույթները, և նշանագիտությունն ինքնին ընկալվում էր որպես տարբեր ոլորտները միավորող, «հանգուցային գիտություն» ։ Ուղղության հիմնական ներդրումը կատարվել է մշակույթի նշանագիտության ոլորտում։
Ուղղության համար առանցքային են տեքստի, սահմանների, երկակի հակադարձությունների, անհատի և հավաքականի հասկացությունները։
Մշակույթի նշանագիտություն
Որպես ուսումնասիրության դաշտ մշակույթի նշանագիտությունը հիմնադրվել է Տարտու-մոսկովյան դպրոցի շրջանակներում։ Դրա հիմնական նպատակը տարբեր նշանային համակարգերի ֆունկցիոնալ փոխհարաբերությունները ուսումնասիրելն էր։ Մշակույթը հասկացվում էր որպես մարդու և շրջակա աշխարհի միջև հարաբերությունների համակարգ, որով պայմանավորվում է մարդու վարքը և նրա կողմից իրականության մոդելավորումը ։
Չնայած որ դպրոցի գիտնականները շատ ավելի վաղ էին սկսել ուսումնասիրել մշակույթը նշանագիտության տեսանկյունից, ուսումնասիրության դաշտի հիմնադրման տարի կարելի է համարել 1973 թ․, երբ Լոտմանը և մի խումբ այլ հետազոտողներ հրապարակեցին դրա մանիֆեստ դարձած հոդվածը՝ «Թեզեր մշակույթի նշանագիտական ուսումնասիրության վերաբերյալ (կիրառված սլավոնական տեքստերի վրա)»։
«Թեզեր մշակույթի նշանագիտական ուսումնասիրության վերաբերյալ (կիրառված սլավոնական տեքստերի վրա)»
Հոդվածը բաղկացած է ինը թեզերից, որոնք հեղինակել էին դպրոցի հինգ առաջատար ներկայացուցիչներ՝ Յուրի Լոտմանը, Բորիս Ուսպենսկին, Վյաչեսլավ Իվանովը, Վլադիմիր Տոպորովը, Ալեքսանդր Պետիգորսկին։ «Թեզերը» տպագրվեցին ռուսերեն, ապա շատ արագ նաև անգլերեն, դառնալով Լոտմանի՝ անգլերենով լույս տեսած առաջին աշխատությունը։ Հետագայում հոդվածը թարգմանվել է ֆրանսերեն, իտալերեն, գերմաներեն, էստոներեն, պորտուգալերեն, իսպաներեն։
«Թեզերը» միավորում են Տարտու-մոսկովյան դպրոցի գիտնականների մոտեցումները տարբեր մշակույթի տեքստերի հետազոտմանը։ Չնայած որ Լոտմանը մինչ այդ էլ օգտագործում էր «մշակույթի նշանագիտություն» տերմինը (1970-ականների սկզբից), հենց «Թեզերը» հիմք դարձան մշակույթի նշանագիտության՝ որպես ուսումնասիրության ոլորտ ճանաչելի դառնալու համար։
Հոդվածը սահմանում էր մշակույթի նշանագիտությունը և մշակույթը տեքստերի միջոցով վերլուծելու Տարտու-մոսկովյան դպրոցի համար բնորոշ մեթոդը։ Տեքստը դիտարկվում էր որպես լայն հասկացողությունը․ տեքստ կարող էր լինել գիրքը, ֆիլմը, երգը և այլն։ Այսպիսի մոտեցումը թույլ էր տալիս դիտարկել մշակույթը որպես տեքստերից կազմված միացություն կամ տեքստերից բաղկացած հիշողության «շտեմարան»։
Սեմիոսֆերա
Գաղափարը առաջ է քաշել Յուրի Լոտմանը 1984 թ․ հրապարակված «Սեմիոսֆերայի մասին» հոդվածում։ Հետագայում այն դարձել է մշակույթի նշանագիտության առանցքային հասկացություններից մեկը։
Սեմիոսֆերան հաղորդակցության իրականացման պարտադիր նախապայմանն է, այն տարածությունը, որտեղ գոյություն ունի և գործում է լեզուն։ Սեմիոսֆերայից դուրս հնարավոր չէ իմաստի և նշանակերտման գործընթացը՝ սեմիոզիսը։
Սեմիոսֆերան իրենից ներկայացնում է համակարգային մոտեցում իմաստի և նշանակերտման հարցերին, այսինքն դիտարկում է ոչ միայն առանձին նշանի ստեղծումը և կիրառումը, այլև նշանային տարածությունը իր ամբողջության մեջ։
Հավաքական հիշողություն
Յուրի Լոտմանի և Բորիս Ուսպենսկու հրապարակած «Մշակույթի նշանագիտական մեխանիզմի մասին» հոդվածում, ինչպես նաև Լոտմանի «Հիշողությունը մշակութաբանական տեսանկյունից» հոդվածում առաջին անգամ առաջ է բերվել «հավաքական հիշողություն» տերմինը։ Մշակույթը այստեղ դիտարկվում էր որպես ոչ ժառանգական, հավաքական հիշողություն։ Այս աշխատանքի վրա հիմնվելով է, որ հետագայում գերմանացի գիտնականներ Ալեյդա և Յան Ասմանները ստեղծել են մշակութային հիշողության իրենց տեսությունը ։
Երկրորդական մոդելավորող համակարգեր
1960-ականներին նշանագիտություն՝ «սեմիոտիկա» տերմինը ողջունելի չէր խորհրդային իշխանությունների կողմից, քանի որ այն կապվում էր պաշտոնական գաղափարախոսության կողմից դատապարտվող ռուսական գեղարվեստական ձևաստեղծման ավանդույթի հետ։ Յուրի Լոտմանը անհանգիստ էր Էստոնիայում անցկացվելիք նշանագիտության ամառային դպրոցի վերաբերյալ իշխանությունների արձագանքի պատճառով։ Գրաքննությունից և սահմանափակումներից խուսափելու համար Տարտու-մոսկովյան դպրոցի մեկ այլ ներկայացուցիչ՝ Վլադիմիր Ուսպենսկին, առաջարկեց օգտագործել «երկրորդական մոդելավորող համակարգեր» տերմինը։ Առաջնային մոդելավորող համակարգը բնական լեզուն է (քանի որ մոդելավորում է իրականությունը ), իսկ այլ նշանային համակարգերը երկրորդական մոդելավորող համակարգեր են (քանի որ կառուցված են բնական լեզվի հիմքի վրա)։
Բոլորովին ոչ գիտական նախապայմաններից ծնված տերմինը հետագայում առանցքային դարձավ դպրոցի մեթոդաբանության համար։
Ծանոթագրություններ
Կատեգորիա:Նշանագիտություն Կատեգորիա:Մշակութաբանություն Կատեգորիա:Տարտուի համալսարան Կատեգորիա:Կրթությունը Մոսկվայում Կատեգորիա:Մտքի դպրոցներ Կատեգորիա:Գիտությունը ԽՍՀՄ-ում Կատեգորիա:Էստոնիայի մշակույթ
Ժողովրդի ձայնն Աստծո ձայնն է
Ժողովրդի ձայնն Աստծո ձայնն է (Vox populi vox Dei), լայն տարածվածություն ստացած լատինածին ասացվածք։
«Vox populi» եզրը հաճախ օգտագործվում է տարբեր արդիական հարցերով հասարակական կարծիքի հարցման մեթոդների նշման համար։
Որպես ասույթի հեղինակ հաճախ սխալ նշում են 12-րդ դարի անգլիացի պատմաբան Վիլյամ Մալմսբերցուն ։
Արտահայտության այլ հանրահայտ օգտագործումը հայտնի է 798 թվականին գրված և Կառլոս Մեծին ուղղված Ալքուին անունով գիտնականի նամակում։
Ծանոթագրություններ
Կատեգորիա:Լատիներեն բառեր և արտահայտություններ Կատեգորիա:Ասացվածքներ
Նիկիտինկա (կայարան, Խոլմ-Ժիրովսկի շրջան)
Նիկիտինկա (Никитинка), կայարան Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 372 մարդ։
Արտաքին հղումներ
Կատեգորիա:Ռուսաստանի կայարաններ Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Խոռավերան
Խոռավերան, գյուղ Արևմտյան Հայաստանում, Էրզրումի վիլայեթի Բասենի գավառակում։
Պատմություն
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Բնակչություն
1909 թվականին ուներ 27 տուն հայ բնակիչ։
Տնտեսություն
Զբաղվում էին երկրագործությամբ և անասնապահությամբ։
Տես նաև
Կատեգորիա:Արևմտյան Հայաստանի գյուղեր
(4265) Կանի
Միջին հեռավորությունը Արեգակից կազմում է 2,428728 ա. մ., առավելագույնը մոտենում է 1,9413 ա. մ. հեռավորության վրա և հեռանում 2,9162 ա. մ. ։ Արեգակի շուրջ մեկ ամբողջական պտույտ է կատարում 1382,5 երկրային օրվա ընթացքում, իր ուղեծրով շարժվելով միջինում 0,260397 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Յոշիկանե Միզունոյի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երմակովո (գյուղ, Դանիլովսկի շրջան)
Երմակովո (Ермаково), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 139 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Դանիլովսկի շրջանի բնակավայրեր
Գոմասար
Գոմասար, լեռնագագաթ Հայաստանի Լոռու և Կոտայքի մարզերի սահմանագլխին, Փամբակի լեռնաշղթայի արևելյան մասում, Մեղրաձոր գյուղից 8 կմ հյուսիս-արևելք։ Ունի 2885 մ բարձրություն ։
Բուրբոն շրջան (Կանզաս)
Բուրբոն շրջան (Bourbon County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.650 կմ² է, բնակչությունը՝ 15.379 մարդ (2000 թ. տվյալներով)։ Շրջկենտրոնն է Ֆորտ Սկոտ բնակավայրը։ Կազմավորվել է 1855 թ.։
Ուիչիտա շրջան (այլ կիրառումներ)
Ուիչիտա շրջան, կարող է վերաբերել՝
Արթուր Էդինգտոն
Արթուր Սթենլի Էդինգտոն (Arthur Stanley Eddington, ), անգլիացի աստղագետ, ֆիզիկոս, Լոնդոնի թագավորական ընկերության անդամ 1914 թվականից։
Էդինգտոնի աշխատանքները վերաբերվում են աստղերի շարժումների, ներքին կառուցվածքի, հարաբերականության տեսության, ռելյատիվիստական տիեզերաբանության հարցերին։ Առաջինն է ճառագայթային հավասարակշռության տեսությունը կիրառել աստղերի ընդերքի նկատմամբ, մշակել հավասարակշռված գազային ճառագայթող աստղերի տեսությունը։ Եղել է ԱՄՆ գիտությունների ազգային ակադեմիայի և արտասահմանյան այլ ակադեմիաների ու գիտական ընկերությունների անդամ։
Ծանոթագրություններ
Կատեգորիա:Անգլիացի ֆիզիկոսներ Կատեգորիա:Անգլիացի աստղագետներ Կատեգորիա:Քեմբրիջի համալսարանի շրջանավարտներ Կատեգորիա:ԽՍՀՄ ԳԱ թղթակից անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Անգլիացի փիլիսոփաներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Մանչեսթերի համալսարանի շրջանավարտներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Ստավիշչե (գյուղ, Դունաևցիի շրջան)
Ստավիշչե (Ставище), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Ստավիշչե գյուղում բնակվում էր 659 մարդ։ Բնակավայրը զբաղեցնում է 2746 կմ² տարածք։ Բնակչության խտությունը կազմում էր 239,99 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Չիստոե (գյուղ, Ռոմնիի շրջան)
Չիստոե (Чисте), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Չիստոե գյուղում բնակվում էր 76 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Հեղինակային իրավունքը Բելառուսում
Հեղինակային իրավունքի օբյեկտները
Օրենքը հեղինակային իրավունքի օբյեկտներին է վերաբերում նաև բաղադրյալ և ածանցյալ ստեղծագործությունները։
Հեղինակի իրավունքները
Հեղինակին պատկանող իրավունքներն օրենքով բաժանվում են անձնական ոչ գույքային իրավունքների, որոնք անօտարելի են և չեն կարող փոխանցվել, և գույքային իրավունքների, որոնք կարող են փոխանցվել։ Հեղինակի անձնական ոչ գույքային իրավունքները ներառում են ՝
Գույքային իրավունքները ներառում են հեղինակի կամ այլ իրավատիրոջ՝ ստեղծագործությունն իր հայեցողությամբ ցանկացած ձևով և եղանակով օգտագործելու բացառիկ իրավունքը, ինչպես նաև ստեղծագործության օգտագործման յուրաքանչյուր եղանակի համար հեղինակային վարձատրություն ստանալու իրավունքը։ Գույքային իրավունքները ներառում են նաև հետևելու իրավունք, որը հեղինակի կամ նրա ժառանգների իրավունքն է ՝ ամեն անգամ ստանալ ստեղծագործության գնի 5%-ը՝ կերպարվեստի բնօրինակների, գրողների, կոմպոզիտորների և գիտնականների ստեղծագործությունների ձեռագրերի բնօրինակների հրապարակային վերավաճառքի ժամանակ։ հեղինակային իրավունքի խախտման դեպքում հեղինակային իրավունքի խախտման դեպքում հեղինակային իրավունքի խախտումը կարող է հանգեցնել հեղինակային իրավունքի խախտման։
Ազատ օգտագործումը
Առանձին դեպքերում թույլատրվում է ստեղծագործություններն օգտագործել առանց իրավատիրոջ թույլտվության և առանց վարձատրություն վճարելու (պայմանով, որ նշված է հեղինակի անունը և պահպանված են նրա մյուս իրավունքները)։ Օրենքը վերաբերում է նման դեպքերին ՝
Օրենքի որոշ հոդվածներ նվիրված են լրատվամիջոցներում ստեղծագործությունների Ազատ օգտագործմանը (հոդված 33), գրադարաններում և արխիվներում (հոդված 37), կույր և թույլ տեսողություն ունեցողների համար ստեղծագործությունների վերարտադրմանը (հոդված 34), ստեղծագործությունների Ազատ օգտագործմանը անձնական (հոդված 35), ինչպես նաև կրթական և հետազոտական նպատակներով (հոդված 36)։
Վավերականության ժամկետ
Գիտության, գրականության և արվեստի ստեղծագործությունների նկատմամբ անձնական ոչ գույքային իրավունքները պահպանվում են անժամկետ:Գույքային իրավունքները պահպանվում են հեղինակի կյանքի ընթացքում և նրա մահից հետո՝ 50 տարի։ Համահեղինակությամբ ստեղծված ստեղծագործությունների համար գույքային իրավունքների պաշտպանությունը գործում է մյուս համահեղինակներից վերապրած հեղինակի կյանքի ընթացքում և մահից հետո՝ 50 տարի ։
Հեղինակային իրավունքի պաշտպանություն
Հեղինակային իրավունքի օբյեկտի նկատմամբ բացառիկ իրավունքի խախտման դեպքում իրավատերն իրավունք ունի խախտողից իր ընտրությամբ պահանջել վնասների հատուցում կամ փոխհատուցում վճարել տասից հիսուն հազար բազային մեծությունների չափով ։
Մասնակցությունը միջազգային պայմանագրերին
Բելառուսի Հանրապետությունը հեղինակային իրավունքի ոլորտում մասնակցում է հետևյալ միջազգային պայմանագրերին՝
Գոմբակ
Գոմբակ, լեռնագագաթ Հայաստանի Սյունիքի մարզում, Խուստուփ-Կատարի լեռների համակարգում, Կապան քաղաքից 6 կմ հարավ-արևմուտքում։ Ունի 2971 մ բարձրություն ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
Տյուրիե
Տյուրիե (Turriers, Turriás), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Տյուրիե կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04222։
Բնակչություն
Համայնքի բնակչությունը 2008 թվականին կազմում էր 397 մարդ։
Կլիմա
Տյուրիեն չունի սեփական օդերևութաբանական կայարան, ուսի օգտվում է Տալլարի օդերևութաբանական կայարանից։
Տնտեսություն
2007 թվականի տվյալներով 229 աշխատունակ տարիքի մարդկանցից (15-64 տարեկան) 166-ը տնտեսապես ակտիվ էին, 63-ը անգործ (ակտիվության ցուցանիշը 72,5 %, 1999 թվականին եղել է՝ 68,0 %)։ 166 աշխատունակ բնակիչներից 158-ը աշխատում էին (91 տղամարդ և 67 կին), անաշխատանք էին 8-ը (4 տղամարդ և 4 կին)։ 63 անգործ մարդկանցից 12-ը աշակերտներ կամ ուսանողներ են, 27-ը թոշակառու, 24-ը չէին աշխատում այլ պատճառներով ։
Կրիկետը Օլիմպիական խաղերում
Կրիկետ-եղել է Ամառային օլիմպիական խաղերի ցանկում մեկ անգամ, երբ խաղերն անցկացվում էին 1900 թվականին Փարիզում։ Ֆրանսիայի և Մեծ Բրիտանիայի հավաքականների միջև խաղարկվել են ոսկե և արծաթե մեդալներ, հաղթել է Մեծ Բրիտանիայի հավաքականը։ XXI դարից սկսվում է ակտիվ բանակցությունները խաղը օլիմպիական ծրագրին կրկին վերադարձնելու համար, հաջորդ փորձը կարող է լինել 2024 թվականի ամառային օլիմպիական խաղերը։
Օլիմպիական ծրագրերում ընդգրկվելու կարգը
1896 թվականի Ամառային Օլիմպիական խաղերը, որոնք բացեցին ժամանակակից Օլիմպիական խաղերի դարաշրջանը, նախատեսում էին կրիկետի մրցույթների անցկացում որպես թիմային, սակայն բազմաթիվ հանգամանքների պատճառով խաղերը չեն անցել։ Չորս տարի անց Փարիզի II ամառային օլիմպիական խաղերում Միացյալ Թագավորության ազգային հավաքականի և ֆրանսիական ազգային հավաքականի միջև անցկացվեց մրցումը։ Ֆրանսիայի հավաքականը բաղկացած էր Բրիտանիայի ազգային հավաքականի անդամներից, իսկ Բրիտանիայի հավաքականը կազմված էր բացառապես «Դևոնի և Սոմերսետ Ուոնդերերների»  կրիկետի ակումբի խաղացողներից։ Համարվում է, որ խաղարկության համար հայտարարված կրիկետի խաղացողները եղել են ընդամենը երկու բարձր պրոֆեսիոնալներ և միայն Մեծ Բրիտանիայի հավաքականում `Մոնտուգիվ Տոլլերը և Ալֆրեդ Բորման ։
Մենամարտը տևեց երկու օր, ամեն թիմում կար 12 մասնակից։ Խաղը կայացավ երկու հարվածից և կարգավիճակ չունեցավ «» ։ Բրիտանիայի հավաքականը հասցնելով 158 վնասվածք մրցակցին, հաղթեցի ոսկե մեդալները ։ Փորձագետների կարծիքով Ֆրանսիայի հավաքականը ժամանակ չուներ առնվազն  հինգ րոպե խաղալու, որի դեպքում գոնե կարձանագրվեր ոչ ոքի ։ 1900 մրցաշարը առաջինն էր և վերջինը, քանի կրիկետը հանվեց Սենթ-Լուիսում կայացավ Օլիմպիական խաղերի ցանկից ։
Կրկին օլիմպիական ծրագրու ներառելու փորձը
Հնդկաստանի Կրիկետի ղեկավարման խորհուրդը ու Անգլիայի և Ուելսի կրիկետի խորհուրդը բազմիցս քննադատության են ենթարկել Օլիմպիական ծրագրին վերադառնալու որոշումը։ Այնուամենայնիվ, 2017 թվականի մարտին Միջազգային Բրիտանական խորհրդի նախագահը հայտարարել էր, որ «ժամանակն է եկել» Օլիմպիական կրիկետի վերադարձի համար և միևնույն ժամանակ,  Հնդկաստանից մինչև կրիկետի դիրքը որպես օլիմպիական մարզաձև։
Առաջարկվող ամենատարածված ձևաչափը տղամարդկանց և կանանց մրցաշարն է։ Յուրաքանչյուր մրցաշարին մասնակցելու են 8 թիմեր, բաժանված են երկու խմբերի. երկու թիմեր յուրաքանչյուրը կմասնակցեն կիսաեզրափակչին, որտեղ մեդալները կխաղարկվեն Օլիմպիական համակարգով։ Առավել հավանական ֆորմատը կլինի Twenty20 ֆորմատը `որպես նվազագույն խաղաժամանակ ։ Օլիմպիական ծրագրին կրիկետի վերադարձի գաղափարը հաստատում է այն, որ կրիկետը եղել է Համագործակցության խաղերի ծրագրի մի մասը մինչև 1998 թվականը և  կարող է վերադառնալ 2022 թվականին ։
Մրցաշարին մասնակցելու համար հավանական թեկնածուներից են Հնդկաստանը, Պակիստանը, Բանգլադեշը և Շրի Լանկան, որտեղ կրիկետը համարվում է №1 մարզաձև։ Հնարավոր մրցաշարը նախատեսվում է 2024 թվականին, եթե Օլիմպիական կոմիտեն չփոխի իր մտադրություն 2020 թվականին ։ Միևնույն ժամանակ, այլ դժվարություններ են առաջանում, քանի որ Անգլիայի, Իռլանդիայի և Արևմտյան Հնդկաստանը թիմերը չեն կարող մրցել առանձին թիմերով, նմանատիպ խնդիր առաջացավ 2012 թվականի Ֆուտբոլային մրցաշարում և ռեգբիի 2016 թվականի մրցաշարում։
Լասսինա Տրաորե
Լասսինա Շամստ Սուդին Ֆրանկ Տրաորե (Lassina Chamste Soudine Franck Traoré, ), բուրկինական ֆուտբոլիստ, «Այաքսի» և Բուրկինա Ֆասոյի հավաքականի հարձակվող։
Ակումբային կարիերա
Տրաորեն «Ռախիմո» և Քեյփթաունի «Այաքս» ակումբների սան է։ Ֆուտբոլ խաղալ սկսել է հայրենի քաղաքի փողոցներում, 6 տարեկանում հայտնվել է «Ռախիմո» երիտասարդական ակադեմիայում ։ 16 տարեկանում տեղափոխվել է Քեյփթաունի «Այաքս», որտեղ անցկացրել է 1,5 տարի ։ 2019 թվականին 3,5 տարվա պայմանագիր է կնքել Ամստերդամի «Այաքսի» հետ ։ Խաղային պրակտիկա ստանալու համար Լասսինան սկսել է հանդես գալ 2-րդ կազմում՝ «Յոնգ Այաքս»։ 2019 թվականի հունվարի 28-ին «Վոլենդամի» դեմ խաղում Տրաորեն կատարել է նորամուտը Էրստեդիվիզիում Ամստերդամի ակումբի պահեստային կազմում ։ Մայիսի 12-ին «Ուտրեխտի» դեմ խաղում կատարել է նորամուտը Էրեդիվիզիում ։ 2019 թվականին Տրաորեն դարձել է չեմպիոն և նվաճել Նիդեռլանդների գավաթը։
Միջազգային կարիերա
2017 թվականի մայիսի 4-ին Տրաորեն Բենինի հավաքականի դեմ ընկերական խաղում կատարել է նորամուտը Բուրկինա Ֆասոյի հավաքականում։ Այդ խաղում նա խփել է իր առաջին գոլն ազգային հավաքականի կազմում
Անձնական կյանք
Տրաորեի խոսքով՝ նրա հայրը հանդես է եկել Բուրկինա Ֆասոյի հավաքականում, իսկ կարիերան ավարտելուց հետո աշխատել է որպես ֆուտբոլային մարզիչ ։ Մայրը նույնպես եղել է պրոֆեսիոնալ ֆուտբոլիստ և հանդես է եկել Ֆրանսիայում ։ Ունի կրտսեր քույր ։
Ձեռքբերումներ
Թիմային «Այաքս»
Արտաքին հղումներ
Կատեգորիա:Բուրկինա Ֆասոյի ֆուտբոլիստներ Կատեգորիա:Բուրկինա Ֆասոյի հավաքականի ֆուտբոլիստներ Կատեգորիա:Այաքսի ֆուտբոլիստներ Կատեգորիա:Ֆուտբոլի հարձակվողներ
Նիկոլայ Մորդվինով
Նիկոլայ Դմիտրևիչ Մորդվինով, ռուս խորհրդային դերասան։ ԽՍՀՄ ժողովրդական արտիստ (1949)։
1925 թվականվին ընդունվել է Յու․ Ա․ Զավադսկու ղեկավարած ստուդիան, որը 1927 թվականին վերակազմավորվել է թատրոն-ստուդիայի։ 1936 թվականից խաղացել է Դոնի Ռոստովի Մ․ Գորկու անվան, 1940 թվականից՝ Մոսկվայի Մոսսովետի անվան թատրոններում։ Առաջին դերերից են՝ Ռիչարդ (Շոուի «Սատանայի աշակերտը»), Պետրուչչո (Շեքսպիրի «Անսանձ կնոջ սանձահարումը»)։ Մորդվինովը ստեղծել է հերոսաողբերգական և ուժեղ մարդկանց կերպարներ՝ Օթելլո, Լիր (Շեքսպիրի «Օթելլո», «Լիր արքա»), Օգնև (Կոռնեյչուկի «Ռազմաճակատ»), Զաբրոդին (Շտոկի «Լենինգրադյան պողոտա»)։ Լավագույններից է Արբենինի դերակատարումը, որը խաղացել է կինոյում (1941), ապա՝ թատրոնում (1952, 1963, լենինյան մրցանակ, 1965)։ ԽՍՀՄ պետական մրցանակներ (1942, 1949, 1951)։
Դիակոպտոն
Դիակոպտոնի համայնք
Դիակոպտոնի համայնքային միության մեջ մտնում է 4 բնակավայր։ Ըստ 2011 թվականի մարդահամարի՝ բնակչության թիվը հասնում է 2252 մարդու։ Մակերեսը կազմում է 31,998 կմ² ։
Ծանոթագրություններ
Կատեգորիա:Հունաստանի քաղաքներ
Ուլաշ (այլ կիրառումներ)
Ուլաշ, կարող է վերաբերել՝
Ուլիս (այլ կիրառումներ)
Ուլիս, կարող է վերաբերել՝
Չորրորդ իշխանություն
Չորրորդ իշխանություն (Fourth Estate), բառակապակցություն, որը որոշում է ինչպես մամուլը, այնպես էլ դրա ազդեցությունը սոցիումի վրա։ Ըստ պնդման, լրագրողները հասարակության մեջ ամենամեծ իշխանության կրողներն են ։ Այդ իշխանության գիտակցումը պետք է ուղեկցվի համեստությամբ և կարդացողի առջև պարտքի զգացումով։ Բոլոր ժամանակներում նրանք ճանաչման են հասել հստակության բարձր մակարդակով և անկողմնապահությամբ, ինչպես նաև արդար խաղի կանոններին հետևելու շնորհիվ։
Առաջին, երկրկրորդ և երրորդ իշխանություններն են օրենսդիր, գործադիր և դատական իշխանությունները համապատասխանաբար ։ Անգլալեզու Fourth Estate տերմինը բառացի նշանակում է «չորրորդ դաս» և ակնարկ է հանդիսանում միջնադարյան եվրոպայի երեք դասերին՝ պալատականություն, հոգևորականություն և սովորական մարդիկ։
Պետք է նշել, որ «չորրորդ իշխանություն» տերմինը համարվում է լիրիկական և հսկայական ազդեցություն փոխանցվում ԶԼՄ-ից հասարակության վրա։ Մինչ այդ ԶԼՄ-ն չունի իրական իշխանություն, քանի որ իրավունք չունեն բռնի ուժով ստիպել որևէ գորոծղություն կատարել, ինչպիսին, օրինակ տուգանքի վճարումն է։
Պատմություն
Այս տերմինն առաջին անգամ օգտագործել է Թոմաս Կառլեյլը։ Երբեմն վերագրում են նաև Ժան-Ժակ Ռուսոյին ։ «Ժամանակակից» իմաստով առաջին «տպված» հիշատակումը կատարել է Թոմաս Մակոլեյը։ Օսկար Ուալդն օգտագործել է «ժուռնալիզմ» բառը տվյալ իմաստով ։
Կա կարծիք, որ «ժուռնալիստիկան համարվում է չորրորդ իշխանություն (եթե տեսականորեն ենթարդել, ապա նման բան հնարավոր է) միայն այն ժամանակ, երբ այն այնպիսին չէ, ինչպիսին պիտի լինի».
Գլոբալիզացիայի կոնտեքստում որոշ մասնագետներ մամուլն անվանում են ոչ թե չորրորդ, այլ առաջին իշխանություն  ։
Այլընտրանքային նշանակություններ
երկրի հյուսիսում՝ Միլանում և Տուրինում նախորդ դարի սկզբում մասշտաբային պրոլետարիատական և գործադուլային ցույցերը ։
Արտաքին հղումներ
Կատեգորիա:Լրագրություն
Աղավնավանք (այլ կիրառումներ)
Աղավնավանք, կարող է վերաբերել.
Նախօրեին (ֆիլմ)
Սյուժե
Ֆիլմի գործողությունները ծավալվում են XIX դարի կեսերին։ Ֆիլմի սյուժեն կառուցվում է Ելենա Ստախովայի և բուլղարացի հայրենասեր Դմիտրի Ինսարովի սիրո պատմության շուրջ, որը պայքարում է իր հայրենիքը թուրքական լծից ազատելու համար։ Սիրահարները հաղթահարում են Ելենայի ծնողների դիմադրությունը և սպասում են Բուլղարիայից լուրերի՝ հույս ունենալով միանալ ազատագրման համար պայքարողներին, սակայն մեկնելուց առաջ Դմիտրին մահանում է ծանր հիվանդությունից։ Ելենան մեկնում է Բուլղարիա Ինսարովի ընկերների հետ, որպեսզի շարունակի նրա գործը։
Գրականություն
Կատեգորիա:Խորհրդային ֆիլմեր Կատեգորիա:1959 ֆիլմեր Կատեգորիա:Խորհրդային պատմական ֆիլմեր Կատեգորիա:Ռուսական դրամա ֆիլմեր Կատեգորիա:Իվան Տուրգենևի վեպեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Բուլղարերեն ֆիլմեր
Բրաուն շրջան (Կանզաս)
Բրաուն շրջան (Brown County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 10.724 մարդ (2000 թ. տվյալներով)։ Շրջկենտրոնն է Հայավոթա բնակավայրը։ Կազմավորվել է 1855 թ.։
Կատեգորիա:Կանզասի շրջաններ
Ուլյա (այլ կիրառումներ)
Ուլյա, կարող է վերաբերել՝
Աստերոիդների ցանկ (168801-168900)
Աստերոիդների ցանկ (168701-168800) * Աստերոիդների ցանկ * Աստերոիդների ցանկ (168901-169000)
|}
Ուլյանովսկի (այլ կիրառումներ)
Ուլյանովսկի, կարող է վերաբերել՝
Նիկիտինո (գյուղ, Կարմասկալինսկի շրջան)
Նիկիտինո (Никитино, Никитин), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 124 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Երմակովո (գյուղ, Ուվինսկի շրջան)
Բնակչությունը 2008 թվականին գրանցված տվյալներով կազմում էր 0 մարդ։
Աբել Միքայելյան
Աբել Մուշեղի Միքայելյան, արձակագիր, ՀԳՄ անդամ (2002-ից)։
Կենսագրություն
Աբել Միքայելյանը ծնվել է 1973 թվականին, Երևանում ։ Ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1994-1996 թվականներին՝ որպես լրագրող աշխատել է «Ուրբաթ», «Երկիր» թերթերում, «Ազատություն» ռադիոկայանում։ 1999-2001 թվականներին եղել է Հայաստանի ժողովրդական արվեստի պետական թանգարանի տնօրենը։ 2001-2003 թվականներին` հոլանդական “Daily Sports” ընկերության ինտերնետային կայքի գլխավոր խմբագիրը։ 2006 թվականին հիմնադրել է «Ուրբաթ» մամուլի ակումբը։ 2009 թվականին հիմնադրել է Report.am հասարակական-քաղաքական, լրատվական կայքէջը ։ 2015 թվականից «Երկիր Մեդիա» հեռուստաընկերության գլխավոր խմբագիրն է։ Հեղինակ է հայաստանյան և արտասահմանյան մամուլում հրապարակված բազմաթիվ հոդվածների և էսսեների։
Երկեր
Այսպես եղավ-1999 թ․
Կարուսել-2006 թ․
Արտաքին հղումներ
Կատեգորիա:Հայ արձակագիրներ
XG
XG (Xtraordinary Girls), Հարավային Կորեայում գործող ճապոնական գըրլ բենդ ։ Խումբը ստեղծվել է Xgalx-ի՝ Avex ընկերության դուստր լեյբլի կողմից և բաղկացած է յոթ անդամից՝ Յուրին, Չիսա, Հինատա, Յուրիա, Կոկոնա, Մայա և Հարվի ։ Խումբը դեբյուտ է կատարել 2022 թվականի մարտի 18-ին՝ «Tippy Toes» թվային սինգլով ։
Անվանում
XG-ն հանդիսանում է Xtraordinary Girls (Արտասովոր աղջիկներ) բառերի հապավումը ։ Տերմինը օգտագործվում է որպես ոգեշնչող անուն, քանի-որ խումբը նպատակ ունի հզորացնել երիտասարդներին ամբողջ աշխարհում իրենց թարմ, նորարար երաժշտությամբ և կատարմամբ ։
2022–ներկա։ Դեբյուտ
XG-ի պաշտոնական սոցիալական էջերը ստեղծվել են 2022 թվականի հունվարի 25-ին, ինչպես նաև ներկայացվել է «Xgalx – The Beginning» անվամբ կարճ հոլովակը, որում ցուցադրվում էին տարբեր աղջիկներ, ովքեր թրեյնինգներ էին անցնում Xgalx Project նախագծի համար։ Հոլովակում ներկայացվում է նաև «Street Woman Fighter» պարային շոուի մասնակից Չո Հյոջինի բեմադրած պարային ելույթը ։ Հաջորդ շաբաթների ընթացքում խումբը կոնցեպտային թիզերներ է ներկայացրել, որոնք ներառում են Ռոբ Սթոունի «Chill Bill» երգի ռեփ քավերը՝ Յուրինի և Հարվիի կատարմամբ , ինչպես նաև Ջասթին Բիբերի «Peaches» երգի վոկալային քավերը՝ Յուրիայի և Չիսայի կատարմամբ ։ Փետրվարի 2-ին XG-ն պարային սոլո հոլովակներ է ներկայացրել, որում յուրաքանչյուր անդամ տարբեր պարային ոճով ելույթ է ունենում։
Մարտի 18-ին XG-ն ներկայացրել է իր դեբյուտային՝ «Tippy Toes» անգլերեն սինգլը ։ Հունիսի 29-ին խումբը ներկայացրել է իր երկրորդ՝ «Mascara» անգլերեն սինգլը, որին հաջորդել է նրանց առաջին հեռուստատեսային հայտնությունը՝ հարավկորեական Mnet հեռուստաալիքի «M Countdown» շոուում՝ կատարելով սինգլը ։
Նոյեմբերի 17-ին XG-ն Galz Xypher անվամբ ռեփ նախագիծ է ներկայացրել։ XG-ի երկրպագուի ալիքում տեղադրված հոլովակը վիրուսային է դարձել ՏիկՏոկ հարթակում՝ հավաքելով ավելի քան 14 միլիոն դիտում ։
2023 թվականի հունվարի 25-ին խումբը թողարկել է իր երրորդ՝ «Shooting Star» անգլերեն սինգլը, ինչպես նաև «Left Right» երգը ։
Արտաքին հղումներ
Կատեգորիա:Ճապոնական երաժշտական խմբեր
Պոդսինովկա
Պոդսինովկա (Підсинівка), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1542 թվականին։
2001 թվականի տվյալներով Պոդսինովկա գյուղում բնակվում էր 170 մարդ։ Բնակավայրը զբաղեցնում է 1139 կմ² տարածք։ Բնակչության խտությունը կազմում էր 149,25 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1542 թվականին հիմնադրված բնակավայրեր
Ջոն Հինքլի
Ջոն Վարնոկ Հինքլի կրտսեր (John Warnock Hinckley Jr., ), հանցագործ, որը 1981 թվականին մահափորձ է կատարել ԱՄՆ նախագահ Ռոնալդ Ռեյգանի դեմ։ Կրակոցների հետևանքով Հինքլի Ռեյգանը ծանր վտանգավոր վնասվածք է ստացել, վիրավորվել են այլ զոհեր ։ Հինքլին ճանաչվել է հոգեկան հիվանդ և տեղափոխվել հիվանդանոց։ 2016 թվականին հաղորդագրություններ են հայտնվել այն մասին, որ Հինքլին շուտով ազատ է արձակվելու։ Սեպտեմբերի 10-ին դա իսկապես տեղի է ունեցել ։ Ջոն Հինքլին տարվել է դերասանուհի Ջոդի Ֆոսթերով, ինչն էլ դրդել է նրան փորձել սպանել նախագահին։ 1984 թվականի Հինքլիի դատի վերաբերյալ հանրության արձագանքը հանգեցրել է հանցագործների մասին ամերիկյան օրենսդրության վերանայման, որոնք իրենց արարքները կատարել են հոգեկան խանգարման վիճակում։
Վաղ տարիներ
Հինքլին ծնվել է 1955 թվականի մայիսի 29-ին Արդմորում՝ Օկլահոմա նահանգում, իսկ չորս տարեկան հասակում ապահով ծնողները տեղափոխեցին նրան Դալլաս՝ Տեխաս։ Նրա հայրը աշխատել է Վանդերբիլդի կորպորացիայում, Ջոնը նաև ավագ եղբայր և քույր է ունեցել։ Հինքլին մեծացել է Տեխասի Յունիվերսիթի այգում և հաճախել տեղական դպրոց։ Նա ակտիվորեն զբաղվել է սպորտով, դաշնամուր է նվագել և երկու անգամ ընտրվել դասարանի նախագահ։
Հինքլին դպրոցն ավարտել է 1973 թվականին։ Այդ ժամանակ արդեն նրա ընտանիքն էր պատկանում «Hinckley oil company» նավթային ընկերությանը։ Նրանք տեղափոխվել են Էվերգրին՝ Կոլորադո նահանգ, որտեղ գտնվել է վերջինիս նոր շտաբ-բնակարանը[ ։ 1974-1980 թվականներին Ջոնը սովորել է Տեխասի տեխնիկական համալսարանում, ընդ որում 1975 թվականին մեկնել է Լոս Անջելես, որտեղ հույս է ունեցել դառնալ երգերի հեղինակ։ Փորձը պսակվել է այն անհաջողությամբ, որի մասին Հինքլին հայտնել է ծնողներին նամակում՝ խնդրելով գումար։ Նա նաև խոսել է «Lynn Collins» անունով մի աղջկա մասին, որն ավելի ուշ հորինված է եղել։ Այսպես թե այնպես, 1976 թվականի սեպտեմբերին Ջոնը վերադարձել է Էվերգրինի՝ ծնողական տուն ։ 1970-ականների վերջից մինչև 1980-ականների սկիզբ Հինքլին զենք է ձեռք բերել։ Հուզական խնդիրների պատճառով նրան հակադեպրեսանտներ ու տրանկվիլիզատորներ են նշանակվել ։
Ֆոստերի Մոլուցք
1976 թվականին Հինքլին տեսել է «Տաքսու վարորդ» ֆիլմը և դարձել այդ ֆիլմի երկրպագուն, որում Թրևիս Բիքլը (Travis Bickle) (Ռոբերտ Դե Նիրո) նախատեսում է նախագահի թեկնածուի սպանությունը։ Բիքլի կերպարը մասամբ հիմնված է Արթուր Բրեմերի օրագրերի վրա, որը փորձում էր սպանել Ջորջ Ուոլեսին ։ Հինքլին հիվանդագին հակվածություն է ունեցել Ջոդի Ֆոսթերի հանդեպ, ով այդ ֆիլմում խաղացել է մարմնավաճառ աղջկա դեր ։ Երբ Ֆոսթերն ընդունվել է Յեյլի համալսարան, Հինքլին կարճ ժամանակով տեղափոխվել է Նյու Հեյվեն՝ Կոնեկտիկուտ, որպեսզի հետապնդի նրան։ Նա ընդունվել է Եյլի գրական վարպետության դասընթացների, սկսել է Ֆոստերի դռան տակ բանաստեղծություններ և նոտաներ գրել, ինչպես նաև անընդհատ զանգահարել նրան։ Դերասանուհու հետ որևէ նշանակալի շփման մեջ չմտնելով՝ Հինքլին երևակայել է ինքնաթիռի առևանգման կամ նրա ներկայությամբ ինքնասպանություն գործելու մասին՝ Ֆոսթերի ուշադրությունը գրավելու համար։ Ի վերջո, նա կանգ է առել նախագահի սպանությամբ զարմացնելու գաղափարի վրա, մտածելով, որ պատմության մեջ տեղ գրավելով, նա կարող է հավասար դիմել նրան։ Հինքլին շրջել է նախագահ Ջիմի Քարթերի ետևից դեպի նահանգ և, ի վերջո, ձերբակալվել է Թենեսի նահանգի Նեշվիլում։ Մեղադրանքները վերաբերում էին զենքի մասին օրենքների խախտմանը։ Նա տուն է վերադարձել առանց մեկ կոպեկի։ Չնայած դեպրեսիայի հոգեբուժական բուժմանը, նրա հոգեկան առողջությունը չի վերականգնվել։ 1981 թվականին Ջոնն իր զոհին է ընտրել նոր նախագահ Ռոնալդ Ռեյգանին։ Նախապատրաստվելով մահափորձին՝ Հինքլին հավաքել է Ջոն Քենեդու սպանության մասին նյութերը։
Մահափորձից անմիջապես առաջ Հինքլին գրել է Ֆոսթերին.
Մահափորձ Ռեյգանի դեմ
1981 թվականի մարտի 30-ին, տեղական ժամանակով ժամը 14 ։27-ին Հինքլին վեց անգամ կրակել է Ռեյգանի վրա 22 տրամաչափի «Röhm RG-14» ատրճանակից։ Դա տեղի է ունեցել Վաշինգտոնի Հիլթոն հյուրանոցի մոտ, անմիջապես այն բանից հետո, երբ Ռեյգանը ելույթ է ունեցել՝ անդրադառնալով ամերիկյան ֆեդերացիայի համաժողովի աշխատանքին՝ արտադրական արհմիությունների Կոնգրեսին (AFL-CIO): Հինքլիի գնդակները վիրավորել են Ռեյգանին ուղեկցող երեք անձանց՝ ոստիկան Թոմաս Դելահանտին (Thomas Delahanty), ԱՄՆ գաղտնի ծառայության գործակալ Թիմ Մաքքարթին (Timothy McCarthy) և սպիտակ տան խոսնակ Ջեյմս Բրռեյդին։ Հինքլիի գնդակներն անմիջապես Ռեյգանի կպել, բայց փամփուշտներից մեկը նախագահ լիմուզինի դռանը դիպչելով՝ թռել և հարվածել է Ռեյգանի կրծքին՝ կոտրելով թոքը ։ Հինքլին չի փորձել փախչել և ձերբակալվել է հանցագործության վայրում։ Մահափորձի բոլոր վիրավորները ողջ են մնացել։ Բրեյդին գլխի աջ հատվածում ծանր վնասվածք է ստացել և հաշմանդամ դարձել։ Նա մնացել է մասամբ (ձախ կողմում) կաթվածահար մինչև իր մահը՝ 2014 թվականի օգոստոսի 4-ը ։ Նրա մահը հետևել է հին վերքի բարդություններին և մահացել է մահափորձից 33 տարի անց։ 1982 թվականին Վաշինգթոնում կայացած դատի ժամանակ Հինքլին մեղադրվել է 13 իրավախախտումների մեջ և հունիսի 21-ին անմեղ է ճանաչվել հոգեկան խանգարման պատճառով։ Պաշտպանական հոգեբուժական փորձաքննությունները պարզել են նրա անմեղսունակությունը, մինչդեռ մեղադրող կողմի ներկայացրած տվյալների համաձայն՝ նա մեղսունակ էր ։ Օգոստոսի 18-ին Հինքլին ազատ է արձակվել բանտերի վարչության կողմից և բուժման է ուղարկվել հոգեբուժարան։ Դատավարությունից կարճ ժամանակ անց նա գրել է, որ մահափորձը «սիրո մեծագույն խոստովանություն էր համաշխարհային պատմության մեջ» և ափսոսանք հայտնել, որ Ֆոսթերը մերժել է նրա զգացողությունը ։ Դատարանի վճիռը հասարակությանը շփոթության մեջ է գցել։ Արդյունքում ԱՄՆ Կոնգրեսը և որոշ նահանգներ վերանայել են քրեական հանցագործությունների մեջ մեղադրյալի խելագարության դեմ բողոքարկման պաշտպանության («անմեղսունակության պաշտպանություն») օգտագործման կանոնները։ Այդահոն, Մոնտանան և Յուտան արգելել են նման պաշտպանությունը ։ Հասարակության արձագանքը Հինքլիի դատավճռին հանգեցրել է 1984 թվականին այնպիսի օրենքի ընդունմանը, որը հայտնի է որպես «Insanity Defense Reform Act», որը փոխել է ԱՄՆ դաշնային դատարաններում ամբաստանյալի մոտ հոգեբուժական հիվանդության առկայության քննարկման կանոնները ։ 1985 թվականին Հինքլիի ծնողները գիրք են գրել «Breaking Points» վերնագրով՝նվիրված իրենց որդու հոգեկան վիճակին ։ Դաշնային և որոշ նահանգների օրենքներում փոփոխությունները վերացրել են կամ զգալիորեն դժվարացրել են ամբաստանյալի անմեղսունակությանը հղում անելու հնարավորությունը՝ դատարանի դահլիճ փորձագետների հրավիրելու միջոցով, ինչպիսիք են հոգեբանները և հոգեբույժները, ինչպես նաև զրկել են այդ իրավունքներից՝ մարդու անմեղսունակության կամ մեղսունակության մասին հայտարարություն անելու իրավաբանական, այլ ոչ թե այդ տերմինի բժշկական իմաստով ։ Բայց նույնիսկ 21-րդ դարի սկզբին նահանգների մեծ մասում օրենքները մնում են նույնը ։ Վինսենթ Ֆուլեր (Vincent Fuller), փաստաբան, ով ներկայացրել է Հինքլիին, ինչպես նաև նրանից մի քանի տարի անց, ասել է, որ Ջոնը շիզոֆրենիա ունի ։ Հինքլիին ախտորոշվել է անձի նարգիզիկական և շիզոիդային խանգարման, ինչպես նաև դիստիմիայի ախտորոշմամբ՝ անձի սահմանային խանգարման և պասիվ ագրեսիվ հատկանիշների հետ միասին ։
Արտաքին հղումներ
Կատեգորիա:Ամերիկացի հանցագործներ Կատեգորիա:Եյլի համալսարանի շրջանավարտներ
(4266) Վալտարի
(4266) Վալտարի (Waltari), աստերոիդ աստերոիդների հիմնական գոտում։ Հայտնաբերվել է 1940 թվականի դեկտեմբերի 28-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 3,171664 ա. մ., առավելագույնը մոտենում է 2,6144 ա. մ. հեռավորության վրա և հեռանում 3,7289 ա. մ. ։ Արեգակի շուրջ մեկ ամբողջական պտույտ է կատարում 2063,14 երկրային օրվա ընթացքում, իր ուղեծրով շարժվելով միջինում 0,174491 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,5° անկյուն։
Արտաքին հղումներ
Կատեգորիա:1940 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստարայա Գուտա (գյուղ, Դունաևցիի շրջան)
Ստարայա Գուտա (Стара Гута), գյուղ Ուկրաինայի Խմելնիցկիի մարզի Դունաևցիի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Պատերազմի կարմիր նշան
Մարտիկի կարմիր նշան, անգլիացի գրող Ռոզմարի Սատկլիֆի պատմական վիպակ երեխաների և երիտասարդների համար, բրոնզեդարյան կելտ տղայի՝ Դրեմի կյանքի մասին, նրա զարգացման և հասունացման ։
Սյուժե
Զբոսանքից վերադառնալիս իննամյա Դրեմը պատահական լսեց մոր և պապի զրույցը այն մասին, որ իր աջ ձեռքը ի ծնե կաթվածահար է ու նա երբեք չի կարող լինել ցեղի լիարժեք անդամ և դառնա ռազմիկ։ Վիրավորանքից տղան փախավ գիշերային անտառ, որտեղ առավոտյան հանդիպեց որսորդ Թեյլորին, որը, ինչպես և Դրեմը, միձեռնանի էր (ճիշտ է, Թեյլորի ձախ ձեռքը հաշմանդամ էր, և դա տեղի է ունեցել ճակատամարտի ժամանակ, երբ նա արդեն չափահաս էր)։ Իմանալով փախուստի պատճառը, նա խոստացավ տղային բարի խոսք ասել յոթ տարի հետո Նոր Նիզակների տոնախմբության ժամանակ ։
Հաջորդ տարի, երբ Թեյլորի շունը ծնել էր, նա մի ձագ առաջարկեց Դրեմիին փոխել թռչնամսի հետ՝ սպանված մի նիզակով։ Նա հաջողությամբ կատարեց առաջադրանքը և ստացավ Բելոշեյա շան ձագուկին, բայց ձեռք բերեց թշնամի՝ իր հասակակից Լուգային, որը իր հորը՝ Մորվուդի Թեյլորին հրաժարվել էր տալ շան ձագուկին ավելի բարձր արժեքով։
Եկավ ժամանակը և Դրեմը մեկնեց Պատանիների դպրոց, որպեսզի սովորի զինվորական և որսորդական արվեստը, որտեղ էլ ընկերացավ ցեղի առաջնորդի որդու՝ Որտրիկսոմի հետ։ Այդ ժամանակ ցարը գնացել էր հոգեհանգստի, հոգեհացի ժամանակ Դամնորիկայի և Բրեգոնի առաջնորդների միջև խռովություն սկսվեց և նրանց հաշտեցման համար կազմակերպվեցին շների մարտեր։ Զույգերից մեկի հակառակորդի դերը ընկավ Բելոշեյայի վրա։ Իմանալով, որ իր շունը որսորդ է, ոչ թե մարտիկ, Դրեմը առաջարկեց փոխել այդ զույգը իր հետ և Բրեգոնի ցեղի Նոր Նիզակավորներից ինչ-որ մեկին (քանի որ դրանք կոչվում են «իրենց ղեկավարների շները» և, հետեւաբար, իրավունք ունեն մասնակցելու)։ Մարտն արդեն ավարտվում էր Դրեմի հաղթանակով, բայց նոր Ցարը դադարեցրեց մարտը՝ խուսափելով ցեղերի միջև պատերազմից։
Տարիները անցան, եկավ Գայլերի որսի ժամանակը. մարտիկների շարքում տեղ գրավելու և իրավունք ունենալու քննությունը։ Վիճակահանության արդյունքում Դրեմը ստիպված էր գնալ այն տարածքը, որտեղ հողը չէր ցամաքել ձյան հալոցքից։ Այդ պատճառով էլ որսը անհաջող էր. գայլը քիչ էր մնում հոշոտեր և կրծեր տղային, և միայն Որտրիկսի միջամտությունը պաշտպանեց նրան մահից։ Քանի որ գայլը չէր սպանվել, Դրեմը Բելոշեի հետ միասին լքեցին ցեղը և գնացին Տախ-Նու երեխաների մոտ, նաև նախրապանների, ում հետ մանկությունից ընկերություն չէին անում ։
Ոչխարներին քշել էին ձմեռային արոտավայրեր, և եկավ Գայլերի հսկողության ժամանակը, երբ Դամնորիկաս ցեղի մարտիկները օգնեցին Տախ-Նու երեխաներին պաշտպանել հոտերը։ Ոչխարներից մեկը, որը ծնելու վրա էր, հետ մնաց մեծ հոտից և Դոլայը, որը Հովիվ ժողովրդի տոհմավագն էր, ուղարկեց նրան փնտրելու և ինքն էլ կորավ։ Նրանց փնտրելու համար, առանց նախորդ սերունդներին սպասելու, Դրեմը Բելոշեյի հետ գնացին։ Պարզվեց, Դոլայը գտել էր կորածին, սակայն ընկել էր և կորցրել գիտակցությունը։ Բելոշեյը ուղարկվեց գյուղ օգնության, իսկ Դրեմը մնաց պահակություն անելու, քանի որ գայլերը հոտին սկսել էին հավաքվել։ Նրանց հետ մարտի ժամանակ տղան սպանեց առաջնորդին և հազիվ փրկվեց ոհմակից, եթե նորից նրան չփրկեր Որտրիկսը։
Նա արթնացավ մի քանի օր հետո իր հարազատ խրճիթում։ Ցեղակիցները և ընկերները նրա լուռ բերեցին, որին ճանաչել էին Գայլերի որսի ժամանակ չսպանված գայլի հասցրած սպիներով։ Այդ պատճառով ցեղի խորհուրդը վճռեց, որ Դրեմը իրավունք ունի, ոչինչ որ ուշացումով, ստանա մարտիկի ալ կարմիր ժապավենը և իր տեղը գրավի Նոր Նիզակների մեջ։
Ճանապարհին Բլային պատմում է իր զգացմունքների մասին, բացահայտում, որ նա դաստիարակվել է իր տանը։
Ծանոթագրություններ
Կատեգորիա:1958 բրիտանական վեպեր Կատեգորիա:Անգլերեն վիպակներ
Հակոբ Շահեն-Ջրպետյան
Հակոբ Շահան-Ջրպետյան (Դեկտեմբեր 16, 1772 - Դեկտեմբեր 5, 1837)՝ հայագետ, ծնվել է Ուրֆա քաղաքում ։
Ծանոթագրություններ
Կատեգորիա:1772 ծնունդներ Կատեգորիա:Դեկտեմբերի 16 ծնունդներ Կատեգորիա:1837 մահեր Կատեգորիա:Դեկտեմբերի 5 մահեր Կատեգորիա:Հայ հայագետներ Կատեգորիա:Ուրֆա քաղաքում ծնվածներ
Խաչերես
Խաչերես, հայկական արական անուն։ Առաջացել է հայերեն խաչ և երես բառերից։ Հիշատակված է 12-15-րդ դարերում ։
Ծանոթագրություններ
Կատեգորիա:Հայկական արական անձնանուններ
Նիկիտինո (գյուղ, Տալդոմսկի շրջան)
Նիկիտինո (Никитино), գյուղ Ռուսաստանի Մոսկվայի մարզի Տալդոմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Տալդոմսկի շրջանի բնակավայրեր
Երմակովո (գյուղ, Ստավրոպոլսկի շրջան)
Երմակովո (Ермаково), գյուղ Ռուսաստանի Սամարայի մարզի Ստավրոպոլսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1675 թվականին հիմնադրված բնակավայրեր Կատեգորիա:Ռուսաստանի Սամարայի մարզի Ստավրոպոլսկի շրջանի բնակավայրեր
Կենտրոնական ռազմական ակումբ (Սոֆիա)
Կենտրոնական ռազմական ակումբ (Централен военен клуб, Tsentralen voenen klub), ունիվերսալ մշակութային կառույց Բուլղարիայի մայրաքաղաք Սոֆիայում` Գեորգի Ռակովսկի փողոցում գտնվող Ցար Օսվոբոդիտել զբոսայգում։ Կառույցը գտնվում է բուլղարական բանակի ենթակայության ներքո և կառավարվում է Ռազմական ակումբների և տեղեկատվության գործակալության կողմից։
2010 թվականին Վիշվանաթան Անանդի և բուլղարացի Վեսելին Տոպալովի միջև շախմատի առաջնությունը, որում հաղթեց Անանդը, կայացել է այս շենքում։
Կառույցի հիմնարկեքը տեղի է ունեցել 1895 թվականին։ Շենքը նեո-ռենեսանս ոճով նախագծել է չեխ ճարտարապետ Անտոնին Կոլարը, և 1907 թվականին այն ավարտին է հասցրել բուլղարացի ճարտարապետ Նիկոլա Լազարովը։ Տարածքը, ֆինանսավորումն ապահովել է Սոֆիայի սպայական ասամբլեան։
Շենքը եռահարկ է, ունի սրճարան, պատկերասրահ, տարբեր չափերի սրահներ, 450 տեղանոց համերգասրահ։ Շենքը հանդիսանում է Սոֆիայի կարևորագույն մշակութային կենտրոններից մեկը։ Այստեղ տեղի են ունեցել Իվան Միրկվիչկայի, Վլադիմիր Դիմիտրովի, Յարոսլավ Վեշինի ցուցահանդեսները։ Համերգասրահում հանդես են եկել այնպիսի դերասաններ ու օպերային երգիչներ, ինչպիսիք են Կրաստյու Սարաֆովը, Նիկոլայ Գյաուրովը, Ֆեոդոր Շալյապինը, Բորիս Խրիստովը, «Ladytron» խումբը։
Արտաքին հղումներ
Կատեգորիա:Բուլղարիայի ճարտարապետություն Կատեգորիա:Սոֆիայի շենքեր և կառույցներ Կատեգորիա:Սոֆիայի տեսարժան վայրեր
Նակի սումո
Նակի սումո կամ Լացող երեխաների մենամարտ (泣き相撲, բառացիորեն՝ լացողների սումո), ճապոնական ավանդական փառատոն, որն ամեն տարի անցկացվում է երկրի տարբեր քաղաքների տաճարներում։ Փառատոնի ընթացքում մինչև մեկ տարեկան երեխաները հանձնվում են սումոյի երկու ըմբիշներին, որոնք ծամածռում են դեմքերը և տարօրինակ ձայներ արձակում՝ փորձելով լացացնել երեխային։ «Մենամարտում» հաղթում է այն երեխան, ով առաջինը կամ մյուսից ավելի բարձր է լացել ։ Նակի սումոյի ամենահայտնի միջոցառումը Տոկիոյի Սենսո-ձի տաճարում անցկացվողն է ։
Պատմություն և ընթացակարգ
Նակի սումոյի փառատոնը Ճապոնիայում անցկացվում է շուրջ 400 տարի։ Ըստ ճապոնական հավատալիքների՝ նորածնի լացը վախեցնում է չար ոգիներին, և որքան բարձր է լացը, այնքան աստվածներն ավելի մեծ ուժով են օժտել երեխային, և նա այնքան առողջ կլինի ։ Փառատոնն անցկացվում է ամեն տարի գարնանային «Ոսկե շաբաթվա» ընթացքում ։ Փառատոնը համընկնում է Ճապոնիայի ազգային տոնի՝ Երեխաների օրվա հետ ։
Մենամարտի ընթացքում սումոյի երկու սիրողական ըմբիշներ, որոնք ավանդական գոտիներով են, կանգնում են դեմ դիմաց և երեխաներին պահում են իրենց առջևում։ Մրցավարի դերում հանդես եկող քրմի հրահանգով ըմբիշները սկսում են դեմքերը ծամածռել և տարօրինակ ձայներ արձակել՝ ստիպելով երեխաներին լաց լինել։ Եթե երեխան չի արձագանքում սումոիստի գործողություններին, ապա սատանայի դիմակով մրցավարը նույնպես կարող է վախեցնել երեխային։ Մրցաշարն անցկացվում է երեխաների ծնողների համաձայնությամբ ։
Փառատոնն անվճար է և բաց հանրության համար. այնուամենայնիվ, որոշ սրբավայրեր և տաճարներ պահանջում են, որ ծնողները հայտ ներկայացնեն կամ վճարեն մասնակցության համար։ Որոշ վայրեր այնքան հայտնի են, որ երեխաները ընտրվում են վիճակահանությամբ, և ծնողները ճանապարհորդում են Ճապոնիայով՝ մասնակցելու տեղ գտնելու համար ։ Թեև մասնակիցների մեծ մասը ճապոնացիներ են, որոշ օտարերկրացիներ ևս մեկնում են Ճապոնիա՝ փառատոնին մասնակցելու համար։ CNN-ը հարցազրույց է վերցրել ճապոնա-ամերիկյան մի զույգից, որը ժամանել էր Նյու Յորքից՝ 2010 թվականին Ասակուսայի փառատոնին մասնակցելու նպատակով ։
Խոսելու գործարաններ
Խոսելու գործարաններ, արտասանական օրգաններ, արտասանական ապարատ, ֆիզիոլոգիական տարբեր գործառություններ ունեցող օրգաններ, որոնց միջոցով ձևավորվում է նաև հնչյունական խոսքը։
Բաժանվում են երկու մեծ խմբի՝ ղեկավարող և կատարող։
Արտասանական օրգանների ողջ աշխատանքը ղեկավարում է գլխուղեղը՝ զգայական և շարժողական նյարդերի միջոցով։
Կատարող օրգաններն են՝
Քթի խոռոչը հաղորդակցվում է բերանի խոռոչին և մասնակցում հնչարտաբերությանը քմային վարագույրն իջնելու հետևանքով։ Թոքերում կարգավորվում և բրոնխներով դեպի շնչափողն է ուղղվում օդի հոսքը, որը, անցնելով կոկորդով (խռչակով), ենթարկվում է ձևափոխությունների։ Խռչակում են գտնվում երկու զույգ ծալքերը՝ վերին (կեղծ) և ստորին (իսկական) ձայնալարերը. վերջինների թրթռումներից առաջացած ձայնը նախադրյալներ է ստեղծում ձայնավորների և ձայնեղ բաղաձայնների արտասանության համար։ Այն վերջնականապես ձևավորվում է բերանի խոռոչում՝ շարժուն օրգանների գործողությամբ, որոնք փոխում են բերանային և ռնգային արձագանքարանների ձևերն ու ծավալը։ Եթե ձայնավոր հնչյունների կազմավորման հիմնական աղբյուրը ձայնալարերն են, ապա բաղաձայն հնչյունների կազմավորումը կատարվում է օդի հոսքի ճանապարհին՝ արտասանական ուղու տարբեր տեղերում ստեղծված փակվածքների ու նեղվածքների հետևանքով։
Ակտիվ օրգաններ
Արտասանական ապարատի այն օրգանները, որոնք շարժուն են և ինքնուրույն աշխատանք են կատարում հնչյունների արտաբերման ժամանակ անվանվում են ակտիվ օրգաններ։ Դրանք են՝ ստորին շրթունքը, լեզուն` առաջին, միջին և հետին մասերով ու արմատով, փափուկ քիմքը՝ առաջին և հետին մասերով և լեզվակը ։
Ծանոթագրություններ
Կատեգորիա:Անատոմիա
Չեյս շրջան (Կանզաս)
Չեյս շրջան (Chase County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.010 կմ² է, բնակչությունը՝ 3.030 մարդ (2000 թ. տվյալներով)։ Շրջկենտրոնն է Քոթոնվուդ Ֆոլս բնակավայրը։ Կազմավորվել է 1859 թ.։
Կատեգորիա:Կանզասի շրջաններ
Մկրտիչ Օրբելենց
Մկրտիչ Օրբելենց, 15-րդ դարի գրիչ։
Կենսագրություն
Աշակերտել է Գրիգոր Տաթևացուն, եղել Թովմա Մեծոփեցու դասընկերը։ Հիշվում է 1407 թվականին Թովմա Մեծոփեցու՝ Տաթևում ընդօրինակած ձեռագրի հիշատակարանում։ Մինչև 1410 թվականը Մկրտիչ Օրբելենցը Կարապետ կրոնավորի և Թումա գրիչի օգնությամբ ընդօրինակել է Գրիգոր Տաթևացու «Գիրք հարցմանց»-ը։ Ուսումնառությունից հետո ձեռնադրվել է վարդապետ և հաստատվել Մեծոփավանքում, ապա տեղափոխվել է Բերկրիի Տեր Հուսկանորդու վանքը, որտեղ 1420 թվականին ընդօրինակել է մի Ավետարան։ Մկրտիչ Օրբելենցի մասին վերջին անգամ հիշատակվել է 1432 թվականին Արճեշում։
Նանոմեխանիկա
Նանոմեխանիկան՝ (nanomechanics), նանոգիտության ճյուղերից մեկն է, որն ուսումնասիրում է ֆիզիկական համակարգերի ֆունդամենտալ մեխանիկական հատկությունները (կինետիկ, առաձգական, ջերմային և այլն)՝ նանոմետրական մասշտաբում։
Պատմություն
Նանոմեխանիկան սկսել են ուսումնասիրել նախորդ դարի կեսերից, դրա հիմքը կազմում են դասական մեխանիկան, պինդ մարմնի ֆիզիկան, վիճակագրական մեխանիկան, նյութագիտությունը և քվանտային քիմիան։ Որպես նանոգիտության ոլորտ, նանոմեխանիկան նանոտեխնոլոգիաների մշակման համար գիտական հիմք է։ Սակայն երբեմն նանոմեխանիկան դասում են նանոտեխնոլոգիայի ոլորտների շարքին, այսինքն՝ որպես ինժեներական նանոկառուցվածքների և նանոհամակարգերի մեխանիկական հատկություններն ուսումնասիրող գիտություն։ Նշված համակարգերի օրինակներ են նանոթաղանթները, նանոփոշիները, նանոձեղերը, նանոկոմպոզիտ նյութերը, ցրված նանոմասնիկներով հեղուկները, նանոխողովակները և այլն։
Էմպիրիկ սկզբունքները
Նանոմեխանիկայի լավ զարգացած ճյուղերից են նանոնյութերի, նանոտրիբոլոգիայի (նանոչափերի կոնտակտի, շփման ու մաշման մեխանիկա), նանոհեղուկներ ու նանոէլեկտրոմեխանիկական համակարգեր։ Որպես ֆունդամենտալ (հիմնարար) գիտություն, նանոմեխանիկան հիմնված է որոշ էմպիրիկ սկզբունքների վրա.
Ֆիզիկական փոքր չափերից ելնող հատուկ սկզբունքներ
Այս սկզբունքները նանոչափական օբյեկտների մեխանիկական նոր հատկությունների (ինչպիսիք առկա չեն, կամ էապես տարբերվում են միևնույն օբյեկտի մակրոչափական մոդելի մեխանիկական հատկություններից, օրինակ նանոձողերի և մակրոչափական ձողերի հատկությունները) ուսումնասիրման հիմք են ստեղծում։ Օբյեկտի փոքր չափերը, մասնավորապես, առաջացնում են մակերևութային նոր էֆեկտներ՝ պայմանավորված նանոհամակարգերի մակերևույթի ու ծավալի հարաբերությամբ, ըստ այդմ էլ ազդում են նանոկառուցվածքների էներգետիկ ու ջերմաստիճանային հատկությունների վրա (հալման ջերմաստիճան, ջերմունակություն և այլն)։
Գրականություն
Կատեգորիա:Նանոտեխնոլոգիա
Պեսկի (գյուղ, Ռոմնիի շրջան)
Պեսկի (Піски), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պեսկի գյուղում բնակվում էր 143 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Բարգուշատի լեռներ
Բարգուշատի լեռներ, Բարգուշատի լեռնաշղթա, Բարգուշետ, Բարկուշատի լեռնաշղթա, Բերգուշատ, Բերգուշետի լեռնաշղթա, լեռնաշղթա Հայաստանի Սյունիքի մարզում, Զանգեզուրի լեռների արևելյան ճյուղավորությունը, կազմում է Որոտանի, Ողջիի և Գեղիի գետերի ջրբաժանը։ Երկարությունը՝ շուրջ 70 կմ, լայնությունը՝ 15-26 կմ։ Առավելագույն բարձրությունը։ Առավելագույն բարձրությունը Արամազդ լեռն է (3399 մ) ։